8. ΝΟΜΟΣ 5873 της 18/21 Οκτ. 1933 Περί συστάσεως μονίμου επιτροπής προς συντήρησιν και βελτίωσιν γλυπτών νεκροταφείων. Άρθρ.1.-Προς συντήρησιν και βελτίωσιν των γλυπτών έργων του Δημοτικού Νεκροταφείου συνιστάται μόνιμος καλλιτεχνική Επιτροπή. Η Επιτροπή αύτη συγκροτουμένη υπό του Υπουργού της Παιδείας και Θρησκευμάτων, απαρτίζεται: 1)Από τον Γεν. Γραμματέα του Δήμου Αθηναίων ως Πρόεδρον και τον Γεν. Γραμματέα του Υπουργείου Παιδείας ως αντιπρόεδρον. 2)Τον προϊστάμενον του τμήματος Γραμμάτων και Καλών Τεχνών. 3)΄Ένα τεχνικόν υπάλληλον του δήμου Αθηναίων. 4)Τους καθηγητάς Ρυθμολογίας και Γλυπτικής εν τη Ανωτάτη Σχολή Καλών Τεχνών. 5) Εκ δύο καλλιτεχνών υποδεικνυομένων από τον Σύνδεσμον Ελλήνων Καλλιτεχνών, ων ο εις γλύπτης και 6)ενός μαρμαροεργοστασιάρχου έχοντος δίπλωμα της Σχολής των Καλών Τεχνών και εκλεγομένου υπό της Διοικητικής Επιτροπής του Επαγγελματικού και Βιοτεχνικού Επιμελητηρίου Αθηνών. Σελ. 244(α) Τεύχος 735-Σελ. 112 Η ως άνω Επιτροπή εντός δύο μηνών θέλει καταρτίσει ίδιον κανονισμόν αφορώντα εις τον τρόπον της συντηρήσεως των υφισταμένων καλλιτεχνικών αριστουργημάτων (Βίτσαρη-Χαλεπά) ως και της κρίσεως των έργων των προοριζομένων εφεξής δια το Νεκροταφείον. Η τήρησις του κανονισμού τούτου εγκρινομένου δια Π.Δ/τος προκαλουμένου υπό του υπουργού Παιδείας και Θρησκευμάτων είναι υποχρεωτική δια πάντα έχοντα ή μέλλοντα να εισαγάγη εις το Δημοτ. Νεκροταφείον έργα γλυπτικής. Άρθρ.2.-Εις διαγωνισμούς δι’ έργα αξίας ανωτέρας των 50 χιλιάδων δραχμών δικαιούνται να λαμβάνουν μέρος μόνον διπλωματούχοι της Ανωτ. Σχολής Καλών Τεχνών. Ο τρόπος της λειτουργίας και εν γένει τα καθήκοντα της επιτροπής κανονισθήσονται δια Δ/τος. Άρθρ.3.-Δια Δ/τος, προκαλουμένου υπό του υπουργού της Παιδείας και Θρησκευμάτων, δύνανται να επεκταθώσιν αι διατάξεις του παρόντος επί των Νεκροταφείων και άλλων πόλεων. 